اوکراین دولت باشلیغی ویلادیمیر زلنسکی روس کوچلری نینگ اولکه نینگ شمالیده گی منطقه لردن قاچیب کیتگونچه قصداً انچه ماین تشلب کیتگن لیگینی و بونینگ اوروش جرمی ایتیب قبول قیلینیشی کیره ک لیگینی ایتدی.
زلنسکی اوروش نینگ 47 – کونیده گی بهالندیروو ویدیو پیامیده روس حربیلریدن قوتیلگن اوکراین نینگ شمال منطقه لریده ماین تمیزلش اورونیشلری نینگ دوام ایتیب تورگن لیگینی بیلدیردی.
زلنسکی خوددی شو منطقه لرده هرکونی کمیده 1 مینگ اطرافیده منفجره نینگ تاثیرسیز وضعیتی گه کیلتیریلگن لیگینی قید ایتدی.
زلنسکی "اشغالچیلر هرجایگه ماین تشلب کیتگن. کوچه لر، اوی – جایلرگه تشله گنلر. بو اشغالدن کیین منطقه لرگه قیتیب باریش نینگ خطری بولیش اوچون قول اوریلگن قصدی حرکت دیر" دیدی.
زلنسکی روس اردوسی نینگ بو حرکتلری بیلن اولکه سی نینگ دنیا مقیاسیده اینگ کوپ ماین جایلشگن وضعیتی گه کیلتیرگن لیگینی تاکییدله دی.
زلنسکی "روسلرنینگ اشغال قیلگن جایلرنی ماین بیلن تولدیریشی اوروش جرمی قبول قیلینیشی کیره ک. چونکه بو توپراقلریمیزدن چیقیش گه مجبور بولیب قالگن حالده ممکن درجه کوپراق انسان اولدیریش ویا معیوب قیلیب تشلش اوچون قول اوریلگن جرم. بو کبی نرسه لر توغریدن توغری بویروق بیلن بوله دی" دیب ایتدی.
شونده ی بولیب روسیه نینگ ماریپول مدافعه چیلریگه قره ته کیمیاوی قورالدن ایش آلیشلری نینگ ممکن ایکن لیگینی معلوم قیلگن زلنسکی "بونگه جدی قره یمیز. بو روس هجومچیلیگی گه قرشی انچه قتّیق و تیزراق جواب بیریش کیره ک دیگن معناگه کیله دی" دیدی.
روس حربیلری 24 فبروریده اوکراین گه هجوم اویوشتیریش گه باشله گندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
